ટી-૨૦ ક્રિકેટમાં પાકિસ્તાનની શરૂઆતની સફળતાનો દારોમદાર આફ્રિદી પર જ રહેતો હતો. વર્ષ ૨૦૦૯માં પાકિસ્તાનની જીતમાં પણ તેની મહત્ત્વપૂર્ણ ભૂમિકા રહી હતી. પોતાની આંતરરાષ્ટ્રીય કરિયરને સમાપ્ત કરતા સુધીમાં આફ્રિદીએ કુલ ૨૭ ટેસ્ટમાં ૧૧૭૬ રન બનાવ્યા છે. ટેસ્ટ મેચમાં તેનો સર્વોચ્ચ સ્કોર ૧૫૬ રનનો રહ્યો છે. તેણે ૪૮ વિકેટ પણ ઝડપી છે. આફ્રિદીની વન ડે કરિયરની વાત કરવામાં આવે તો તેણે અત્યાર સુધી ૩૯૮ વન ડે રમી છે, જેમાં તેણે ૮૦૬૪ રન બનાવ્યા છે. વન ડેમાં આફ્રિદીનો સર્વોચ્ચ સ્કોર ૧૨૪ રનનો રહ્યો છે, જ્યારે પોતાની લેગ સ્પિન બોલિંગથી આફ્રિદીએ વન ડેમાં કુલ ૩૯૫ વિકેટ ઝડપી છે.